stanford-oval/wikipedia huggingface dataset:
ריקוד מצווה

אין תמונה חופשית
ריקוד מצווה (ביידיש מצווה טאנץ) הוא מנהג שבו בני משפחה רוקדים לפני הכלה בחתונה. המנהג מקובל בקרב רוב החצרות החסידיות, למעט חסידות חב"ד.
המנהג לרקוד לפני הכלה עתיק ונכתב עליו עוד בתקופת הגמרא "כיצד מרקדין לפני הכלה? כלה נאה וחסודה". לאורך השנים התפתח מסורת של "ריקודי מצווה" במגוון צורות. המהרי"ל מזכיר מנהג זה כבר בספר המנהגים שלו בסוף המאה ה-14, וכן הוא מוזכר במחזור ויטרי.
את הריקוד הנפוץ המכונה בפשטות "ריקוד מצווה", נהוג לערוך אל מול מעגל המשפחה הקרוב בלבד, לאחר שרוב אורחי החתונה עזבו את האירוע. אבי הכלה, אבי החתן, הסבים והדודים ולעיתים רבנים ומכובדים אחרים, וכן החתן עצמו רוקדים לפני הכלה. אב החתן ושאר הקרובים לא נוגעים בידי הכלה, אלא היא מחזיקה אבנט הנקרא גרטל בצד אחד והקרובים בצד השני. יש נוהגים שגם אב הכלה רוקד בלי לגעת בכלה, אלא עם אבנט. כך למשל בחסידות ויז'ניץ, שבה משתמשים באבנט באורך 54 טפחים (כחמישה מטרים). לעומת זאת, יש שנהגו שאב הכלה רוקד לפני בתו כשהוא אוחז בידיה. בחלק מהזרמים רוקדים לפני החתן והכלה, ולא רק לפני הכלה.
לרוב מתקיים המצווה טאנץ לאחר ברכת המזון והשבע ברכות, אך קיימים גם מנהגים שונים בחצרות חסידיות שונות לגבי זמן הריקודים, כך למשל בחסידות באבוב נהוג ה'מצווה טאנץ' לא רק בערב החתונה אלא גם בשבת שבע ברכות לאחר הטיש. בחסידויות מסוימות נהוג ה'מצווה טאנץ' גם ביום לפני החתונה בסעודה הנקראת "חתן מאהל".
ריקוד מצווה הקרוי "חתן מאהל"- במשפחות רבות של אדמו"רים ובמיוחד בקבוצות שבמקורן מגזע עץ צ'רנובל, כמו סקווירא, רחמיסטריווקא, צ'רנובל, וגם בבעלזא, וישניץ ועוד . מנהג ריקודי "חתן מאהל" היה גם לאדמו"ר האחרון מחב"ד. נוהגים שבלילה שלפני החתונה החתן הופך לנשיאה. הריקוד  בהקפות ובליווי שירה של המחותנים ברחבי העיר או סביב בית המדרש של בית הדין. לאחר מכן יש סעודה חגיגית לחסידים בבית המדרש . האירוע נחתם בריקוד מצווה של החתן עם הכלה דרך חגורה, מול הרב, המחותנים והחסידים, למעט נערים שאינם רשאים להיות נוכחים במעמד מטעמי צניעות.
ניגוני מצווה טאנץ

בחצרות רבות ישנו ניגון מיוחד למצווה טאנץ של האדמו"ר. בחלק מהחצרות נהוג לשיר את ניגון הקפה שישית, הנחשבת אצל חסידים כהקפה החשובה ביותר.
בין ניגוני המצווה טאנץ הבולטים:
בחסידות בעלז ורוב חצרות בית צ'רנוביל - ניגון הקפה שישית, המיוחס למגיד ממזריטש
בחסידות ויז'ניץ - ניגון הקפה שישית
בחסידות סאטמאר וצאנז (נתניה) - ניגון הקפה שישית של חסידות סאטמאר שהלחין ר' אברהם לויאש
בחסידות באבוב - ניגון שמקורו בחצרו של רבי חיים מצאנז. אחריו מושר ניגון המצווה טאנץ של רבי שלום מקאמינקא ונכדו רבי אלעזר מאושפיצין
תולדות אהרן ושומרי אמונים - ניגון מיוחד למצווה טאנץ שמקורו בבלאז'וב
בחסידות קרלין - ניגון הקפה שישית (מוכר גם כ"מי יתן לי אבר כיונה" של חסידות ברסלב)
חצרות בית נדבורנה - אחד יחיד ומיוחד, ניגון המיוחס לרבי מרדכי מנדבורנה
בחסידות סלונים ישנו ניגון מיוחד להקפה זו
בחסידות פשעווארסק וחצרות נוספות - ניגון הקפה שנייה של חסידות בעלז, המיוחס למגיד ממזריטש או למגיד מקוז'ניץ.
בחסידות ז'מיגראד - ניגון "אל מסתתר" מבית צאנז.
לקריאה נוספת

מרדכי ציון, הלכות מצווה טאנץ - לימודים, הלכות, הנהגות והדרכות, ספריית חוה, 2021.
פופקו, גיטל וולף. "ריקוד המצווה ואמנות הבדחן בחתונה חסידית: מסורת ותמורה". עבודת דוקטור, אוניברסיטת בר-אילן, תשפ"ג 2023.
הערות שוליים

↑  תלמוד בבלי, מסכת כתובות, דף ט"ז, עמוד ב'.
↑  קובצי חידושי תורה אהל משה, כרך 1, 1999
↑  משה שטערן, שו"ת באר משה חלק ג-ד, סימן קל"ב, באתר היברובוקס
↑  משה שטערן, שו"ת באר משה חלק ג-ד, סימן קל"א, באתר היברובוקס
↑  שביבי אור מהחתונה המלכותית בי"ד כסלו, באתר https://chabad.info/, ‏04.12.2014
↑  האדמו"ר מבעלז רוקד מצווה טאנץ באתר בחדרי חרדים.
↑  "מצווה טאנץ" בסערט ויז´ניץ, באתר כיכר השבת.
↑  מצווה טאנץ סאטמר באתר כיכר השבת.
↑  וידאו מיוחד • 15 דקות מסכמות משמחת בית באבוב, (7:40) אתר JDN.
↑  האדמו"ר מקרלין בריקוד לפני הכלה באתר כיכר השבת
↑  וידאו שעוד לא ראיתם: מצווה טאנץ בסלונים, כיכר השבת.
חיסול מעמד הקולאקים

חיסול מעמד הקולאקים (ברוסית: Раскулачивание) הוא שיטת רדיפות פוליטיות שהונהגה על ידי המשטר הסובייטי נגד האיכרים האמידים ("קולאקים") בהתאם להחלטת הפוליטביורו מ-30 בינואר 1930. כתוצאה ממדיניות זו כ-400 אלף איכרים נהרגו וכמה מיליוני אנשים הוגלו ממקום מגוריהם לאזורים מרוחקים.
הכנות

ב-15 בפברואר 1928 פורסם בעיתון פראבדה מאמר המתאר את הקולאקים כסיבה למצב הקשה במשק החקלאי הסובייטי. לטענת כותבי המאמר הקולאקים חיבלו במאמץ הממשלתי לקידום הכפר ולא הסכימו להעביר לרשות הממשל את עודפי הדגנים שברשותם. הממשל אומנם ציין שהלאמת עודפי הדגנים היא צעד זמני אך הכרחי בשלב זה. יחד עם זאת, פעולה זו הייתה מביאה לכך שהאיכרים המבוססים צמצמו את שטחי הגידולים והקטינו עוד יותר את היבולים והאפשרויות של האיכרים העניים למצוא עבודה בחקלאות. עם הזמן הממשל החליט לשנות את המדיניות ובמקום להקשות על הקולאקים הוחלט לפעול לחיסול הקולאקים כמעמד בכפר. מדיניות חדשה זו נוסחה על ידי יוסיף סטלין במהלך שנת 1929. אלכסיי ריקוב ותומכיו התנגדו למדיניות זו אך עמדתם לא התקבלה ואף הוכרזה כאנטי-מהפכנית ומזיקה למשטר הסובייטי. המעמד של האיכרים העניים תמך בהתלהבות במדיניות החדשה של סטלין.
לא הייתה קיימת הבחנה ברורה מי הוא "קולאק". תחילה שויכו לקבוצה זו רק איכרים שניצלו עבודה של איכרים אחרים לצורך איסוף היבולים או בעלי טחנות קמח ומכונות חקלאיות גדולות. בהמשך מונח זה הורחב וכל איכר שסירב להעביר את היבולים לממשל היה מוכרז כ"קולאק" ומתנגד המשטר הסובייטי.
ביצוע

בהתאם להחלטת פוליטביורו מ-30 בינואר 1930 הקולאקים חולקו לשלוש קבוצות:
מארגני מרידות ופעולות אקטיביות נגד המשטר
יתר משתפי פעולה נגד המשטר
יתר הקולאקים
הקולאקים השייכים לקבוצה הראשונה נעצרו ועל גורלם התקבלו החלטות בישיבת ה"שלישייה" בה השתתפו נציגי הג.פ.או., ממסד מפלגתי והתביעה. בני משפחות קולאקים מהקבוצה הראשונה וקולאקים מהקבוצה השנייה היו צריכים לעזוב את מקום מגוריהם ולעבור לאזורים מרוחקים בסיביר. השייכים לקבוצה השלישית הועברו למקום מגורים חדש ביישובים מיוחדים.
לגבי הקבוצה הראשונה והשנייה, הוחלט:
להעביר למחנות עבודה 60 אלף קולאקים, ולהגלות 150 אלף
להעביר לאזור הצפון 70 אלף משפחות, לסיביר – 50 אלף משפחות, לאזור הרי אורל – 25 אלף משפחות, ולקזחסטן – כ-25 אלף משפחות
להלאים את כל הרכוש מכל המשפחות, ולהשאיר לא יותר מ-500 רובל למשפחה
ב-4 בפברואר 1930 הוצאה הנחיה מפורשת שנחתמה על ידי מיכאיל קלינין ואלכסיי ריקוב. בהתאם להנחיות אלו היה צורך להגלות עד 5% מכלל האיכרים. לא היו הנחיות ברורות מי שייך למעמד הקולאקים ואיך משייכים את הקולאקים לקבוצות האמורות. הרבה היה תלוי במבצעי המדיניות בשטח ובהיקף שהיה רשום בהנחיות שהתקבלו במשרדי הממשל המקומי ובסניפי הג.פ.או.
בהתאם לדו"ח של ג.פ.או. מ-15 בפברואר 1930 כתוך שבועיים כבר בוצע מעצר של 64,589 איכרים. בהתאם לדו"חות נוספים עד ל-15 באפריל 1930 נעצרו 140 אלף אנשים ועד לאוקטובר 1930 עוד 143 אלף. במהלך ינואר 1931 נעצרו 36,698 אנשים.
בסך הכול בשנים 1930–1931 הוגלו 381 אלף משפחות בהן היו 1,803,392 אנשים. עד לשנת 1940 הוגלו עוד 489,822 אנשים. במקרים רבים משפחות שהוגלו, הועברו למקומות בהם לא היה ניתן להתגורר, ורבים מבני משפחות אלו נפטרו תוך זמן קצר לאחר ההגליה. לגבי רכוש המשפחות שהוגלו לא בוצע שום מעקב, ובדרך כלל הוא הועבר ישירות לאנשים שביצעו את ההגליה.
בהתאם להחלטה של מועצת הקומיסרים העממיים מ-13 בנובמבר 1930, הקולאקים לא היו יכולים להתקבל כחברים בקולחוז, למעט מקרים מיוחדים. בהתאם לצו מ-7 באוגוסט 1932, העונש לגרימת נזק לרכוש הקולחוז היה יכול להגיע לעונש מוות, תוך הלאמת כל הרכוש. העונש של מעצר היה בדרך כלל עד עשר שנים.
גם לשלטונות היה ידוע על כך שלרשימות הקולאקים היה יכול להגיע כל איכר, גם אם הוא עני.
במספר מקומות הייתה התנגדות מזוינת לפעילות המשטר להגליה מסיבית. ניסיונות מרד אלו דוכאו ללא רחמים. במקרים בהם התגלו שרפות של מחסני דגנים, ונזק לרכוש אחר, הדבר פורש על ידי השלטונות כמעשי טרור של קולאקים ובני משפחותיהם.
הגמשת המדיניות

לקראת 1932 התהליך הופסק באופן פורמלי אך מעשית לא היה ניתן לעצור אותו טוטלית. ב-8 במאי 1932 הוצא צו האוסר על המשך ההגליות המסיביות ללא משפט.
ב-24 במאי 1934 התקבל צו לפיו היה ניתן להחזיר את הזכויות האזרחיות לקולאקים על בסיס החלטה ספציפית אישית. ב-13 באוגוסט 1954 בהתאם לצו ממשלתי נציגי המשפחות שהוגלו שוחררו מכל המגבלות ויכלו לחזור למקום מגוריהם הקודם.
השלכות

בשנת 1927 ייצור הדגנים היה כ-9,780 מיליון טון כאשר בקולחוז השתתפו רק כ-2% מסה"כ האיכרים. בעקבות הרדיפות ירד היקף הייצור החקלאי באופן דרסטי ומגמה זו נעצרה רק בשנת 1937, היקף יבולים שהיה בשנת 1928 לא הושג גם ערב מלחמת העולם השנייה. אחד ההשלכות של מדיניות זו היה הולודומור בשנים 1932–1933.
במהלך הרדיפות נהרגו מאות אלפי איכרים ועד כ-2 מיליון הועברו ממקומות מגוריהם.
בהתאם לחוק רוסי מ-18 באוקטובר 1991, כל האנשים שנפגעו מפעולה חיסול הקולאקים נחשבים קורבנות רדיפה פוליטית. לכאורה, הם יכולים לקבל בחזרה את הרכוש אם הוא לא הולאם מסיבה אחרת, או הושמד במהלך מלחמת העולם השנייה. מעשית, לא ידוע על החזר הרכוש בהתאם לסעיפי החוק.
פוסטר תעמולה: "להעיף את הקולאק מקולחוז"
חסידות אשכנז

ערך זה עוסק בתנועה שהתפתחה החל מהמאה ה-12. אם התכוונתם לתנועה שהחלה עם הבעש"ט, ראו .
חסידות אשכנז היא חוג דתי שהתפתח אצל יהודי אשכנז במחצית השנייה של המאה ה-12 ובמאה ה-13.
היסטוריה

אנשי חסידות אשכנז כינו עצמם "חסידים" בלי התוספת "אשכנז". תוספת זו התווספה לתיאור הקבוצה רק אחרי שנוסדה חסידות הבעש"ט.
מייסדי חסידות אשכנז הם רבי שמואל החסיד (בנו של רבי קלונימוס הזקן) ובנו רבי יהודה החסיד (1150–1217), מחבר ספר חסידים, שהפך במהרה להיות הדמות העיקרית בתנועה. שניהם צאצאים של משפחת קלונימוס, שהיגרה באמצע המאה ה-10 מאיטליה לגרמניה. לא ברור מה היה ההיקף של תנועת חסידי אשכנז: האם מדובר בגוף אזוטרי שהכיל רק קבוצות אליטיסטיות קטנות שהונהגו בידי תלמידי החכמים או בתנועה שכללה את מרבית היהודים בגרמניה באותה תקופה. בכל אופן ברור שאת המנהגים המיוחדים, ובעיקר את מנהגי הפרישות והסגפנות, נהגו רק מספר מצומצם מאוד של תלמידי החכמים. יש חוקרים הטוענים[דרוש מקור] כי הרקע לצמיחת התנועה היה מצב המצוקה והסבל שאפיין את יהדות גרמניה בתקופת מסעי הצלב. אולם, חוקרים אחרים[דרוש מקור] הצביעו על שורשי הגותם של חסידי אשכנז בדורות שקדמו למסע הצלב הראשון.
עם התגברות הצרות והרדיפות במהלך המאה ה-13 בגרמניה עברו חסידי אשכנז (ויהודי אשכנז בכלל) בהדרגה לפולין, לאיטליה ולספרד. בספרד השתלבו חלקם בעולמה של הקבלה שהלכה והתפתחה על רקע תור הזהב של יהדות ספרד. חסידות אשכנז כתנועה הפסיקה להתקיים במאה ה-14, ואולם הרעיונות שפיתחה והספרים שנכתבו בה - בפרט ספר חסידים וספר הרוקח של רבי אלעזר מוורמס - המשיכו להשפיע על הגות יהודי אשכנז וההגות היהודית בכלל בדורות הבאים עד העת החדשה.
הגות ומנהגים

התקופה שבה פעלו חסידי אשכנז הייתה אחת מתקופות השיא בתולדות הפילוסופיה היהודית, שנפוצה באותה העת בקרב קהילות ישראל. חסידי אשכנז טענו שתורת הסוד שלהם היא פרי מסורת ארוכת שנים ששורשיה נטועים בספרות ההיכלות, אולם מצד שני הם חידשו חידושים רבים בתחום תורת הסוד והמוסר. זרם זה הכיל יסודות מיסטיים, אך לא היה מיסטי באופן מובהק. לדעתם של ח' סולובייצ'יק וי"מ תא-שמע בניגוד לבעלי התוספות שפעלו גם הם באותה תקופה, ועסקו בעיון ופלפול בתלמוד ומתוך כך פיתחו יצירה הלכתית חדשנית ומקורית, אנשי חסידות אשכנז נצמדו לפסקים לפי מנהגי הדורות הקודמים ומסורתם, ונהגו בכל הקשור להלכה בשמרנות[דרוש מקור]. לעומתם, חוקרים אחרים הראו[דרוש מקור] כי רבי אלעזר מוורמס למד ופסק הלכה בצורה הדומה לזו של בעלי התוספות.
חסידות אשכנז העמידה תורה פילוסופית מורכבת בנושאים רבים, בהם על מהות העולם והקשר בין אלוהים והעולם, לרבות מערכת של מלאכים ושדים. היא פיתחה מושגים חדשים (או הרחיבה את משמעותם של מושגים קיימים) בהגות היהודית, בעיקר מושגי כבוד ה' ותיאורים של ההתגלות האלוהית בעולם. מלבד זאת היו לה גם השקפות שונות על אורח חיי הקהילה, שבעיקרם העמדת צורכי הכלל לפני צורכי הפרט. תורת חסידי אשכנז עסקה גם בנושאים של מוסר, חינוך, מבנה הנפש ועוד.

החוקרים חלוקים בשאלה עד כמה שואבת חסידות אשכנז רעיונות שהיו קיימים קודם לכן ביהדות - בין השאר עלו שמותיהם של רבינו סעדיה גאון ואבן עזרא, וכן השקפות שהיו קיימות ביהדות אשכנז הקדומה שמקורן ביהודי ארץ ישראל - או שהתפיסות הן פיתוח עצמי פרי התקופה למשל, דמויות כמו דרקונים, ערפדים, אנשי זאב ויצורים דמוניים רבים נוספים שאין להם זכר בספרות היהודית הקדומה. 

בנוסף נערכו גם השוואות בין עולם המחשבה של חסידי אשכנז לרעיונות שהתפתחו באותה תקופה בתאולוגיה הנוצרית באירופה. עולם המחשבה והמיסטיקה של חסידי אשכנז השפיע גם על התפתחות תורת הקבלה בתקופות מאוחרות יותר, אף כי ההתגבשות הרעיונית של הקבלה ושל חסידות אשכנז התחוללו בלא תלות או קשרים הדדיים של ממש. חוקרים רבים טוענים[דרוש מקור] כי הרעיונות והחיבורים של המקובלים בפרובאנס וגירונה לא היו ידועים לחסידי אשכנז, אולם יש חוקרים הטוענים[דרוש מקור] כי קיים גרעין משותף בין תורת חסידי אשכנז ותורת הקבלה.
חסידי אשכנז גם יישמו את הגותם הלכה למעשה, וכינו אותה "דרך החסידות". הייתה להם מערכת רחבה של מנהגים, חומרות והלכות (חלקה בא לידי ביטוי בהנהגות ספר חסידים), שכללה מנהגי פרישות, סגפנות והנהגות מיסטיות. שני תחומים שעסקו בהם בעיקר הם תורת התשובה - שם פותח הרעיון של תשובת המשקל, שעיקרו סיגוף ומיעוט הנאות כדי לכפר על החטא - ועולם התפילה. הם עסקו במניית אותיות ומילות התפילה ובייחוס משמעות פרשנית ומיסטית לגימטריה. כמו כן, התייחסו בצורה ייחודית למצוות. השכר על מעשה טוב, כך טענו, נקבע על פי המאמץ שהושקע במעשה הטוב, כאשר שכר גבוה יותר נקבע עבור המעשה לו נדרשת פעילות מאומצת יותר. כך היררכיית המצוות הובנתה שלא על פי המעלה ההלכתית המקובלת. בנוסף, סברו שעל החסיד לעסוק דווקא במצוות שבני תורה אחרים זונחים, כגון עיסוק במצוות העוסקות במוות.
חסידי אשכנז אף חיברו פיוטים, המפורסמים שבהם שיר הכבוד ("אנעים זמירות") - המפרט תיאורים סותרים של הגשמת האל שבמקרא במטרה לבסס את ההשקפה שהתארים האלוהיים הם לבושים שונים של אחדות אינסופית - ושיר הייחוד, שיר ארוך שבו כלולים רעיונות פילוסופיים רבים של חסידי אשכנז, שמקורם בדברי רס"ג.
לקריאה נוספת

יוסף דן, חסידות אשכנז בתולדות המחשבה היהודית(הספר בקטלוג ULI), הוצאת האוניברסיטה הפתוחה.
יוסף דן, חסידות אשכנז, הוצאת האוניברסיטה המשודרת.
א' מרקוס (עורך), דת וחברה במשנתם של חסידי אשכנז, לקט מאמרים, ירושלים תשמ"ז.
יוסף דן, "תורת הסוד של חסידות אשכנז(הספר בקטלוג ULI)", מוסד ביאליק, ירושלים תשכ"ח.
חיים הלל בן-ששון, תולדות עם ישראל בימי הביניים(הספר בקטלוג ULI), הוצאת דביר, תשכ"ט – 1969, עמ' 158 והלאה.
יוסף יצחק ליפשיץ, אחד בכל דמיונות - הגותם הדיאלקטית של חסידי אשכנז(הספר בקטלוג ULI), הקיבוץ המאוחד, תשע"ה – 2015.
הערות שוליים

↑  איבן (ישראל) מרקוס, דת וחברה במשנתם של חסידי אשכנז: לקט מאמרים, הוצאת מרכז זלמן שזר לתולדות ישראל, ירושלים, 1986
↑  עלי יסיף, סיפור העם העברי ירושלים 1994, מוסד ביאליק. עמ' 380
| --- | --- |
בקרת זהויות :  NLI: 987007550732505171
Hispasat

| --- | --- |


 נתונים כלליים
 תקופת הפעילות:  1989–הווה (כ־36 שנים) 
 מיקום המטה:  אלקובנדס 
 ענפי תעשייה:  תקשורת לוויינים 
 הכנסות:  200,300,000 אירו (נכון ל־2012) 
 יו"ר:  פדרו דוקה 
 עובדים:  176 (נכון ל־2012) 
  
 www.hispasat.com
 
Hispasat היא קבוצת חברות תקשורת ספרדית שמספקת שירותי לוויין. החברה הוקמה בשנת 1989 בהחלטת ממשלת ספרד והיא מספקת שירותים למגזר הממשלתי וללקוחות מסחריים. צי הלוויינים שלה מעביר 1250 ערוצי טלוויזיה ורדיו לכ-30 מיליון לקוחוח. בנוסף לכך מסופקים שירותים לטלפון סלולרי.
היסטוריה

הלוויין הראשון "Hispasat 1A" שוגר ב-11 בספטמבר 1992 ממרכז החלל הגיאני. הוא הוצב במסלול גאוסטציונרי ושירת לקוחות באירופה. הלוויין היה במשקל 2194 ק"ג. לוויין מתקדם מסדרה זו הגיע למשקל כ-6,092 ק"ג.
בשנת 2004 שוגר לוויין "Amazonas 1" שמיועד ללקוחות באמריקה הלטינית.
קבוצת Hispasat כוללת מספר חברות שמשרתות את הלקוחות באזורים שונים. מניות החברה מפוזרות בין חברות ממשלתיות שונות.
החברה מבצעת פרויקטי מחקר ופיתוח בהתאם להחלטות ממשלת ספרד. פרויקט IGNIS מיועד לשפר יכולת כיבוי שרפות ביערות. פרויקט Saturno בוחן אפשרויות שונות לפיתוח בית חכם.
חברת Hisdesat ש-43% מבעלותה הנמצאים בידי Hispasat מעפילה לווייני תקשורת צבאית ולווייני ריגול לטובת הכוחות המזוינים של ספרד.
מרכז בקרת הלוויינים של החברה נמצא בפרברי מדריד.
רשימת לוויינים

| 0 | 1 | 2 | 3 | 4 |
| --- | --- | --- | --- | --- |

| תאריך שיגור | לוויין | אתר שיגור/משגר | יצרן | הערות |
| 11 בספטמבר 1992 | Hispasat 1A | מרכז החלל הגיאני   אריאן 4 | Matra Marconi Space | פעל עד לשנת 2003 |
| 22 ביולי 1993 | Hispasat 1B | מרכז החלל הגיאני   אריאן 4 | Matra Marconi Space | פעל עד לשנת 2003 |
| 3 בפברואר 2000 | Hispasat 1C | נמל החלל קייפ קנוורל   אטלס 2 | Thales Alenia Space | פעל עד לשנת 2017 |
| 18 בספטמבר 2002 | Hispasat 1D | נמל החלל קייפ קנוורל   אטלס 2 | Thales Alenia Space | פעיל |
| 4 באוגוסט 2004 | Amazonas 1 | קוסמודרום בייקונור   פרוטון M | איירבוס ביטחון וחלל | פעיל |
| 1 באוקטובר 2009 | Amazonas 2 | מרכז החלל הגיאני   אריאן 5 | איירבוס ביטחון וחלל | פעיל |
| 29 בדצמבר 2010 | Hispasat 1E | מרכז החלל הגיאני   אריאן 5 | SSL | פעיל |
| 7 בפברואר 2013 | Amazonas 3 | מרכז החלל הגיאני   אריאן 5 | SSL | פעיל |
| 22 במרץ 2014 | Amazonas 4A | מרכז החלל הגיאני   אריאן 5 | Orbital Sciences Corporation | פעיל |
| 28 בינואר 2017 | Hispasat AG1 | מרכז החלל הגיאני   סויוז 2 (משגר) | OHB-System | פעיל |
| 11 בספטמבר 2017 | Amazonas 5 | קוסמודרום בייקונור   פרוטון M | SSL | פעיל |
| 6 במרץ 2018 | Hispasat 1F | נמל החלל קייפ קנוורל   פאלקון 9 | SSL | פעיל |
| 7 בפברואר 2023 | Amazonas Nexus  | נמל החלל קייפ קנוורל   פאלקון 9 | Thales Alenia Space | פעיל |
אלחנדרו באלדה

אלחנדרו "אלכס" באלדה מרטינס (בספרדית: Alejandro Balde Martínez; נולד ב-18 באוקטובר 2003) הוא כדורגלן ספרדי, המשחק בעמדת המגן השמאלי והקיצוני בברצלונה ובנבחרת ספרד.
קריירה

באלדה נולד בברצלונה שבספרד, והוא בן לאב מגינאה ולאם מהרפובליקה הדומיניקנית.
הוא החל לשחק בקבוצות הנוער של אספניול, ובגיל שמונה עבר לקבוצת הנוער של ברצלונה.
ביולי 2021 האריך את חוזהו במועדון עד ליולי 2024, עם סעיף שחרור של 500 מיליון אירו. הוא הרשים בטורניר קדם עונת 2021/2022, וזומן לסגל הקבוצה הבוגרת כגיבוי לז'ורדי אלבה.
ב-14 בספטמבר 2021 ערך את הופעת הבכורה שלו בליגת האלופות, כשעלה כמחליף ושיחק 14 דקות בהפסד 0–3 לבאיירן מינכן.
ב-20 בספטמבר 2021 הוא ערך את הופעת הבכורה שלו במדי הקבוצה הבוגרת בליגה, כשעלה כמחליף ושיחק 42 דקות בתיקו 1–1 עם גרנדה.
ב-14 במאי 2023 הוא כבש (לראשונה) ובישל מול אספניול בתוצאה שהסתיימה בניצחון 4-2 לברצלונה, במסגרת המחזור ה-34 לעונת 2022/2023 בלה ליגה.
קריירה בינלאומית

באלדה נכלל בסגל נבחרת ספרד לטורניר מונדיאל 2022 לאחר פציעתו של חוסה לואיס גאיה, על-אף שלא ערך הופעות במדי הנבחרת עד למועד הזימון. ב-23 בנובמבר ערך את הופעת הבכורה שלו בנבחרת הבוגרת בניצחון 7–0 על קוסטה ריקה במחזור הראשון של הטורניר.
תארים

הסופר קאפ הספרדי: 2022/2023, 2025
לה ליגה: 2022/2023
הערות שוליים

↑  "Alejandro Balde: A great opportunity for the la Masia left back". sport.es. 13 ביולי 2021. {{cite web}}:  (עזרה)
↑  "Barca tie down Alejandro Balde, their Jordi Alba backup". sport.es. 22 ביולי 2021. {{cite web}}:  (עזרה)
↑  Soldevila, Adrià (11 אוג' 2021). "Alejandro Balde: Barcelona's 'spectacular' teenage left-back with a €500m release clause". Goal. אורכב מ-המקור ב-2021-08-13. {{cite web}}:  (עזרה)
↑  Barcelona's sad new reality: Bayern Munich prove Catalans can no longer compete with Europe's elite | Goal.com, www.goal.com
↑  Sport, Demir, Gavi and Balde make Champions League debuts for Barcelona, sport, ‏2021-09-14 (באנגלית)
↑  Alejandro Balde se incorporará a la Selección como sustituto de José Gayà באתר הרשמי של פדרציית הכדורגל הספרדית המלכותית, 18 בנובמבר 2022 (בספרדית)
| נבחרת ספרד – מונדיאל 2022 |
| --- | --- | --- |
|  1 סאנצ'ס •  2 אספיליקווטה •  3 גרסיה •  4 פא. טורס •  5 בוסקטס •  6 יורנטה •  7 מוראטה •  8 קוקה •  9 גאבי •  10 אסנסיו •   11 פר. טורס •  12 ויליאמס • 13 ראיה •  14 באלדה • 15 גייאמון • 16 רודרי • 17 פינו • 18 אלבה • 19 סולר • 20 קרבחאל • 21 אולמו • 22 סראביה • 23 סימון • 24 לאפורט • 25 פאטי • 26 פדרי • מאמן: אנריקה |  1 סאנצ'ס •  2 אספיליקווטה •  3 גרסיה •  4 פא. טורס •  5 בוסקטס •  6 יורנטה •  7 מוראטה •  8 קוקה •  9 גאבי •  10 אסנסיו •   11 פר. טורס •  12 ויליאמס • 13 ראיה •  14 באלדה • 15 גייאמון • 16 רודרי • 17 פינו • 18 אלבה • 19 סולר • 20 קרבחאל • 21 אולמו • 22 סראביה • 23 סימון • 24 לאפורט • 25 פאטי • 26 פדרי • מאמן: אנריקה | ספרד |
כריס ביי

| --- | --- |

 לידה:  13 בפברואר 1996 (בן 28) אלכסנדריה, וירג'יניה, ארצות הברית
 שם במה:  כריס ביי כריס סטרונג
 משקל:  78 ק"ג
 גובה:  1.75 מטר
 לאום:  אמריקאי
 קריירה מקצוענית:  2017–הווה (כ־8 שנים)
 מאמנים:  Future Stars of Wrestling
 ליגות:  Impact Wrestling
 
כריס ביי (באנגלית: Chris Bey; נולד ב-13 בפברואר 1996) הוא מתאבק אמריקאי, המופיע בארגון ההיאבקות Impact Wrestling, שבו הוא אלוף העולם לזוגות הנוכחי של TNA ביחד עם אייס אוסטין. כיהן פעם אחת כאלוף ה-X דיוויז'ן והוא מוכר בעיקר בשל תקופתו בארגונים העצמאיים, כשהבולטים ביניהם הם Championship Wrestling from Hollywood‏ (CWFH) ו-Game Changer Wrestling‏ (GCW).
קריירת היאבקות מקצועית > WWE‏ (2019–2020)

ביי ערך את קרב הבכורה שלו ב-WWE ב-11 באוקטובר 2019 בפרק של התוכנית 205 לייב נגד ארייה דבארי, ובו הוא הפסיד לדבארי. לאחר מכן, ביי הפסיד לליאו ראש ואל איחו דל פנטסמה, כשהקרב מול פנטסמה היה האחרון שלו בארגון זה לפני שעבר ל-Impact Wrestling.
קריירת היאבקות מקצועית > Impact Wrestling > תחילת דרכו (2018–2020)

ב-29 בנובמבר 2018 בפרק של התוכנית Impact, ביי הופיע לראשונה בארגון ההיאבקות Impact Wrestling, כשהצטוות לשורות מאט סיידל ויחדיו הם נחלו הפסד לרסקאלז (דזמונד אקסבייר וזאכרי וונץ). ביי הופיע במספר קרבות נוספים עד שחתם באופן רשמי על חוזה בארגון ב-19 בפברואר 2020. ב-17 במרץ, ביי רשם את ניצחון הבכורה שלו, כשגבר על דמיאן דרייק.
קריירת היאבקות מקצועית > Impact Wrestling > אלוף ה-X דיוויז'ן (2020–היום)

במהלך הלילה הראשון של האירוע רבליון, שנערך ב-28 באפריל 2020, ביי ניצח את רוחיט ראג'ו, סואיסייד וטריי בקרב הבכורה שלו באירוע שלם וצפה. ניצחון זה ביסס את מעמדו כמתאבק במחלקת ה-X דיוויז'ן. ביי קיבל הזדמנות להתמודד על אליפות ה-X דיוויז'ן של אימפקט ב-5 במאי, במסגרת קרב משולש נגד אלוף ה-X דיוויז'ן, ווילי מאק, ואייס אוסטין, שבסופו מאק ניצח ושמר על התואר. לאחר ההגנה המוצלחת של מאק על תוארו מול ג'וני סווינגר שבועיים לאחר מכן, ביי תקף את מאק ביחד עם סווינגר, צעד שביסס את דמותו כרעה. ב-25 ביוני, נודע שביי יאתגר את מאק לקרב על אליפות ה-X דיוויז'ן באירוע סלאמיברסרי, זאת לאחר שהוא הצמיד את מאק לניצחון במהלך קרב שלושה נגד שלושה. באירוע זה, שנערך ב-18 ביולי, ביי ניצח את מאק וזכה באליפות ה-X דיוויז'ן. בלילה הראשון של הספיישל Emergence, שנערך ב-18 באוגוסט, הוא הפסיד את התואר לרוחיט ראג'ו בקרב משולש אשר כלל בנוסף את TJP. לאחר איבוד התואר, נראה שביי עבר לעלילות ראשיות יותר סביב אליפות העולם של אימפקט. באירוע פיינל רזולושן, שנערך ב-12 בדצמבר, ביי כשל בניסיונו לזכות בתואר זה, כשהפסיד בקרב הראשון שקיבל על התואר לאלוף העולם של אימפקט, ריץ' סוואן.
קריירת היאבקות מקצועית > New Japan Pro-Wrestling‏ (2020–היום)

ב-2 בנובמבר 2020, הוכרז שכריס ביי ייקח חלק בטורניר סופר ג'יי של ארגון ההיאבקות היפני New Japan Pro-Wrestling‏ (NJPW). ב-12 בדצמבר, ביי גבר על קלארק קונורס בסיבוב הראשון, אך הודח מהטורניר בשלב הבא, שהיה שלב חצי הגמר על ידי ACH, שסיים בסופו של דבר כסגן זוכה הטורניר.
אליפויות והישגים

הישגים בארגון ההיאבקות All Pro Wrestling / Gold Rush Pro Wrestling
גביע האריות הצעירים (2017)
הישגים בארגון ההיאבקות Championship Wrestling from Hollywood – CWFH
אליפות הזוגות של UWN (פעם אחת)  - עם סווייד תומפסון
הישגים בארגון ההיאבקות Future Stars of Wrestling – FSW
אליפות במשקל כבד של FSW (פעם אחת)
אליפות ללא גבולות של FSW (פעם אחת)
אליפות הזוגות של FSW (פעמיים)  - עם נינו בלאק (1) וסווייד תומפסון (1)
הישגים בארגון ההיאבקות Impact Wrestling
אליפות ה-X דיוויז'ן של אימפקט (פעם אחת)
אליפות העולם לזוגות של אימפקט (פעם אחת, נוכחי) - ביחד עם אייס אוסטין
פרסי סוף השנה של אימפקט (פעם אחת)
במי לצפות בשנה הבאה (2021)
הישגים בארגון ההיאבקות Maverick Pro Wrestling – MPW
אליפות במשקל כבד של MPW (פעם אחת)
אליפות המהפכה של MPW (פעם אחת)
הישגים במגזין ההיאבקות Pro Wrestling Illustrated – PWI
PWI דירג אותו במקום ה-202 מתוך 500 המתאבקים הטובים ביותר לשנת 2020
הישגים בארגון ההיאבקות Without a Cause – WAC
אליפות WAC (פעם אחת)
הישגים בארגון ההיאבקות Wrestlings Best of the West – BOTW
אליפות BOTW (פעם אחת)
הערות שוליים

↑  כריס ביי חותם באימפקט
| אלופי ה-X דיוויז'ן של אימפקט |
| --- | --- | --- |
| 2000 | AJ סטיילס • לו קי/סנסיי • ג'רי לין • סיקס-פאק • סוני סיאקי • קיד קאש • אמייזינג רד • כריס סייבן • מייקל שיין • קאזריאן • פיטי ויליאמס • כריסטופר דניאלס • סמואה ג'ו • ג'יי לית'ל • קורט אנגל • ג'וני דיביין • שיק עבדול באשיר • אריק יאנג • אלכס שלי • סואיסייד/מאניק • הומיסייד • דאג/דאגלס ויליאמס • רובי אי • אביס • בריאן קנדריק • אוסטין אריס • זימה איון/DJZ • רוב ואן דאם • קני קינג • סנאדה • רוקסטאר ספוד • טיגרה אונו • טרבור לי • אדי אדוארדס • מייק בנט • לאשלי |  |
| 2010 | טרבור לי • לו קי • סנג'יי דאט • טייג'י אישימורי • מאט סיידל • בריאן קייג' • ריץ' סוואן • ג'ייק כריסט • אייס אוסטין |  |
| 2020 | וילי מאק • כריס ביי • רוחיט ראג'ו • מאניק/TJP • ג'וש אלכסנדר • טריי מיגל (נוכחי) • מייק ביילי |  |
נוה צור

| --- | --- |

נווה צור, 2022
 לידה:  17 באוגוסט 1993 (בן 31) ישראל צפת, ישראל
 מדינה:  ישראל 
 תקופת הפעילות:  מ-2009
 פרסים והוקרה:  פרס אופיר, פרס האקדמיה לטלוויזיה
 פרופיל ב-IMDb
 
נוה צור, על סט צילומי הסדרה "גאליס"
נוה צור (נולד ב-17 באוגוסט 1993) הוא שחקן וזמר ישראלי. זוכה פרס אופיר לשחקן הראשי הטוב ביותר וזכה פעמיים בפרס האקדמיה לטלוויזיה.